**הנחיות לפיבלוש SCORM ללומדות**

מסמך זה מפרט את ההנחיות שיש להפנות לגורמים המפתחים עבורכם תוצרים שנועדו להיות מופעלים כלומדות במערכת ניהול הלמידה Totara.

**מידע חיוני אודות תקן SCORM**

* תקן SCORM הוא תקן שנועד לאפשר לתוצרי למידה (לומדות) לקבל ולהעביר מידע אל מערכת ניהול למידה. למשל –
	+ מערכת ניהול הלמידה עשויה להעביר ללומדה מידע על המשתמש שמבקש לבצע את הלומדה. הלומדה עשויה להשתמש בכך על מנת להמשיך עבור המשתמש את הניסיון הקודם שלו/ה בלומדה.
	+ הלומדה עשויה להחזיר למערכת ניהול הלמידה מידע על המסכים בהם עבר המשתמש והזמן בו שהה בהם, התשובות שענה לשאלות והציון הסופי שקביל במבחן בלומדה.
	+ הלומדה עשויה לדווח למערכת ניהול הלמידה האם הלומד נכשל, השלים או לא השלים או עבר את המבחן הכלול בלומדה.
	+ מערכת ניהול הלמידה יכולה להציג דוחות על מידע נבחר מתוך זה שהועבר על ידי הלומדה.
* תקן SCORM אומץ על ידי כלי פיתוח לומדות ומערכות ניהול למידה והוא הנפוץ ביותר לצורך זה
* לתקן SCORM מספר גרסאות. המקובלות שבהן הן SCORM 1.2 ו- SCORM 2004.

**תכנון – מה אתם רוצים לדעת**

בבואכם לבקש פיתוח לומדה עבור מערכת ניהול הלמידה, חשוב שתגדירו לעצמכם ולמי שמפתח עבורכם את הלומדה, איזה מידע ברצונכם לדעת בעקבות הלמידה שייבצע הלומד. למשל:

* **סטטוס השלמת הלומדה** – סטטוסים נפוצים כוללים Completed/Not Completed, Passed/Failed (במקרה של מבחן הכלול בלומדה) התנאים להשלמת הלומדה עשויים לכלול מענה נכון על מספר שאלות מתוך מבחן, מעבר על מספר מסכים מוגדר, סימון על ידי משתמש שעבר והבין את הנלמד, וכדומה.
* **ציון סופי בלומדה** – במידה והלומדה כוללת מבחנים או אינטראקציות המודדות את רמת הידע של הלומד ומידע על הבחירות שביצע בנקודות שונות.
* **מסכים נדרשים** - מסכים שדרכם עבר הלומד והזמן ששהה בהם.

**הנחיות טכניות**

ההנחיות הבאות נועדו לפיבלוש לומדות עבור מערכת ניהול הלמידה Totara:

* **גרסת SCORM**: עבור מערכת לב הידע יש לפבלש את התוצר **בתקן SCORM 1.2**
* **קבצי מדיה ותוספים**: במידה והלומדה כוללת סרטונים או רכיבי מדיה אחרים, אנא ודאו שהם משולבים בלומדה בצורה שמותאמת לדפדפנים המשמשים בארגון שלכם.
	+ אם הלומדה כוללת רכיבי Flash ודאו שתוסף זה מותקן על דפדפני המשתמשים. כמו כן, אם הלומדה כוללת סרטונים או מדיה בפורמטים נוספים, אנא וודאו שניתן לנגן אותם על הדפדפנים של המשתמשים ושלא נדרשת התקנת תוספים מיוחדים כגון תוספי Java או אחרים.
	+ השתדלו לוודא שהלומדה אינה מוגבלת לשימוש על סוג דפדפן מסוים. דבר זה נכון במיוחד אם היא אמורה לשמש גם משתמשים מחוץ לארגון או משתמשים ממחשבים ביתיים, שעשויים להשתמש בדפדפנים אחרים מאלו הנתמכים בארגון.
	+ במידה והמשתמשים עשויים לצפות בתוכן במכשירים ניידים ובטאבלטים, וודאו שהתוצר כולל אפשרות לתמיכה במכשירים אלו – כגון תמיכה בתקן HTML5.
* **חלונות קופצים**: **מומלץ להימנע ככל האפשר מפתיחה של חלונות קופצים להצגת תוכן נוסף בעת הלמידה**. דבר זה עשוי לבלבל משתמשים וכן מהווה פתח לתקלות עקב חסימת חלונות קופצים על ידי הדפדפן.
* **אריזת התוכן**: על מנת להעלות את הלומדה למערכת ניהול הלמידה עליכם לקבל לאחר סיום הפיתוח קובץ מכווץ (סיומת zip) המכיל את כל תיקיות וקבצי הלומדה. **ברמה העליונה של קובץ זה צריך להיות קובץ בשם imsmanifest.xml – שמגדיר את אופני התקשורת של הלומדה עם מערכת ניהול הלמידה.**
* **גודל הקבצים**: מומלץ לשמור על גודל קבצים סביר בלומדות. קבצים גדולים במיוחד עלולים להשפיע על הזמן שהמשתמשים נאלצים לחכות להפעלת הלומדה. בנוסף, השרת עליו נמצאת מערכת ניהול הלמידה עשוי להגביל את גודל הקבצים המותר להעלאה.
* **שימוש בעברית**: כאשר הלומדה מכילה תוכן בעברית, יש לוודא שהקידוד של העמודים ושל התוצר תומך בכך בהתאם (מומלץ קידוד UTF-8). כמו כן, **יש לוודא ששם הלומדה, מזהים שלה, ומשתנים שונים המשמשים בתקשורת עם מערכת ניהול הלמידה הם באנגלית וללא רווחים. יש לבדוק שבקובץ imsmanifest.xml לא מופיעים תווים בעברית או תווי סימני שאלה (כגון ?????) בשדות של המשתנים השונים המועברים ל- LMS.**